Sporta direktisto

Sporta manaĝero aŭ klubestro (specife ankaŭ administra direktoro de sportoj, sporta direktoro/direktisto, ktp.) estas la termino por persono, kiu plenumas ŝlosilajn sportajn administradajn funkciojn en klubo, kutime sporta klubo.

La titolo estas donita al la posteno respondeca pri administrado de homa kapitalo, tio estas, atletoj kaj iliaj trejnistoj, kiuj estas parto de sporta klubo aŭ institucio kun sportteamoj, kiel ekzemple lernejo aŭ universitato.

Temas pri altranga estrarano en futbalaj kluboj, respondeca pri la profesiaj aferoj de la klubo. La naturo de la rolo de la sporta direktoro ofte estas neklara, kaj povas esti grandaj diferencoj inter la roloj de unu sporta direktoro kaj alia. 

La sporta direktoro estas fakte peranto inter la trejnisto kaj la kluba aŭ sportteama estraro, kaj lia scio pri futbalo permesas al li konsili la estraron kaj helpi fari decidojn kaj plani investojn ĝuste, dum aliflanke, li permesas al la trejnisto koncentriĝi pri trejnado kaj la agado de la teamo sur la kampo. La sporta direktoro, per difinado de politikoj kaj labormetodoj ĉe la klubo, ankaŭ povas permesi kontinuecon kaj stabilecon kiam trejnistoj ŝanĝiĝas. La sporta direktoro kutime ankaŭ partoprenas en ludantakiroj, en elektado de profesiaj dungitoj, kaj foje en la junularaj fakoj.

 Referencoj 

Kategorio:Futbala terminologio
Kategorio:Futbalestroj